Diari Oficial de la Generalitat Valenciana


Sumari del DOGV 8576, del 21-06-2019 (2019/6398)

ACORD d'11 de desembre de 2018, de les universitats públiques valencianes pel qual es convoquen els I Premis a la Creació de les Universitats Públiques Valencianes (PRECREA).
------------------------------------------------------------------------------------------------------------------------------------------------------------------------------

### Dades del document

Número de DOGV
:   8576

Data del DOGV
:   21-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/6398


Data del document
:   11-12-2018

Organisme emissor
:   Universitat Miguel Hernández d'Elx

Tipus de document
:   Acord

Anàlisi jurídica

 Descriptors 

:   * distinció honorífica

ACORD d'11 de desembre de 2018, de les universitats públiques valencianes pel qual es convoquen els I Premis a la Creació de les Universitats Públiques Valencianes (PRECREA). [2019/6398]  
   
  
Les universitats públiques valencianes, atenent al que disposa l'article 1.2 de la Llei orgànica 6/2001, de 21 de desembre, d'universitats, modificada per Llei orgànica 4/2007, de 12 d'abril, en el sentit que «són funcions de la Universitat al servei de la societat: a) La creació, desenvolupament, transmissió i crítica de la ciència, de la tècnica i de la cultura; b) La preparació per a l'exercici d'activitats professionals que exigesquen l'aplicació de coneixements i mètodes científics i per a la creació artística; c) La difusió, la valorització i la transferència del coneixement al servei de la cultura, de la qualitat de la vida, i del desenvolupament econòmic; d) La difusió del coneixement i la cultura a través de l'extensió universitària i la formació al llarg de tota la vida», assumeixen aquest mandat i, entre altres iniciatives, convoquen els I Premis a la Creació de les Universitats Públiques Valencianes (PRECREA).  
Aquests premis estan destinats a guardonar la tasca cultural realitzada per persones, col·lectius o institucions en l'àmbit de la Comunitat Valenciana. Hi ha cinc categories diferents:  
- Premi Carles Santos d'Arts Escèniques, atorgat per la Universitat de València  
- Premi Juana Francés d'Arts Plàstiques i Visuals, atorgat per la Universitat Miguel Hernández d'Elx  
- Premi José Ma. Yturralde de Disseny i Creativitat Tecnològica, atorgat per la Universitat Politècnica de València  
- Premi Isabel-Clara Simó de Creació Literària, atorgat per la Universitat d'Alacant  
- Premi Matilde Salvador de Música, atorgat per la Universitat Jaume I de Castelló  
  
  
Bases  
  
1. Els Premis a la Creació de les Universitats Públiques Valencianes s'atorgaran com a reconeixement a la meritòria labor dels guardonats o de les guardonades en cadascuna de les categories descrites, posada de manifest preferentment a través d'una obra o actuació feta pública o representada durant l'any anterior o, en casos excepcionals degudament motivats, també es podran atorgar com a reconeixement a una trajectòria professional.  
2. Els premis s'atorgaran a partir de les activitats de creació cultural realitzades per persones físiques o col·lectius susceptibles de ser considerats com a creadors, qualsevol que siga la seua personalitat jurídica.  
3. Per a la concessió dels premis es tindrà en compte la qualitat de les obres, així com la seua significació pel que fa a l'excel·lència i la innovació de la vida cultural i artística valencianes.  
4. Aquests premis tenen caràcter honorífic i, en conseqüència, no tenen de dotació econòmica.  
5. Cada premi s'atorgarà per un jurat integrat per un nombre de membres no inferior a tres ni superior a cinc, que seran designats pel rector o rectora de cada universitat que lliurarà el premi, a proposta de cadascun dels vicerectors o de vicerectores respectius encarregats de l'àrea de Cultura. En el jurat caldrà que hi haja almenys dues persones de reconegut prestigi en les activitats objecte de cada guardó i, preferentment, entre els que proposen les institucions, acadèmies, corporacions o associacions professionals, de manera que quede garantida al màxim la idoneïtat, competència i independència dels jurats.  
  
6. En les propostes dels jurats s'haurà de vetllar per mantindre la paritat entre homes i dones.  
7. La presidència dels jurats serà exercida pels vicerectors o vicerectores competents en la matèria, que podran delegar en persones que els representen.  
8. Els respectius vicerectors o vicerectores designaran com a secretari o secretària de cadascun dels jurats, amb veu però sense vot, un funcionari de la seua universitat.  
9. Els noms de les persones integrants dels jurats es difondran mitjançant la publicació en el Diari Oficial de la Generalitat Valenciana.  
  
10. Els membres dels jurats tindran dret a percebre les gratificacions corresponents als seus treballs d'assessorament i, si escau, les despeses de locomoció i allotjament.  
11. Els candidats i/o les candidates seran presentats pels membres del jurat o per les entitats culturals o professionals relacionades amb les activitats artístiques o culturals objecte de cada premi, mitjançant propostes raonades adreçades als vicerectorats competents de cada universitat en funció de la categoria del premi.  
12. Les candidatures proposades hauran d'acreditar entre els seus mèrits la màxima exemplaritat i demostrar-ne de manera fefaent la transcendència.  
13. Les propostes de candidatures s'hauran de remetre tot emplenant l'imprés oficial adjunt o mitjançant un escrit que expose clarament els mèrits extraordinaris de la candidatura.  
En qualsevol cas, a la proposta de candidatura es podran adjuntar els documents que es consideren oportuns per a acreditar els seus mèrits i que aporten dades rellevants i informació complementària, així com altres suports i adhesions.  
14. En cap cas, la concessió del premi implicarà la cessió o limitació dels drets de propietat intel·lectual del seu autor o autora.  
15. El termini límit per a la presentació de candidatures és el 20 de setembre de 2019  
  
  
Formulari de sol·licitud per a optar als  
 premis PRECREA 2019  
  
Categoria escollida  
  
Premi PRECREA de (1) -  
  
(1) Carles Santos d'Arts Escèniques; Juana Francés d'Arts Plàstiques i Visuals; José M. Yturralde de Disseny i Creativitat; Isabel-Clara Simó de Creació Literària; Matilde Salvador de Música.  
  
Dades sobre la candidatura  
Nom i cognoms -  
Adreça - Codi postal -  
Localitat - E-mail - Telèfon -  
  
  
Candidatura proposada per  
Nom -  
Càrrec - Institució -  
Adreça - Codi postal -  
Localitat - E-mail - Telèfon -   
  
Firma o segell de qui realitza la proposta  
  
Mèrits que s'al·leguen en favor de la candidatura  
-  
-  
-  
  
Documents que acompanyen la candidatura  
-  
-  
-  
  
  
Enviar a:  
Premi Carles Santos d'Arts Escèniques: arhfjam.fozsugh@ly.xx  
Premi Juana Francés d'Arts Plàstiques i Visuals: mdq.hhxrisy@lya.ji  
Premi José Ma. Yturralde de Disseny i Creativitat: muif@azl.gk  
Premi Isabel-Clara Simó de Creació Literària: er.ntjumsl@qi.pn  
Premi Matilde Salvador de Música: fjahw@vbe.ju  
El termini límit per a la presentació de candidatures és el 20 de setembre de 2019  
  
Alacant, 11 de desembre de 2018.- Vicerector de Cultura i Esport Universitat de València: Antonio Ariño. Vicerector d'Alumnat, Cultura i Esport Universitat Politècnica de València: José Luis Cueto. Vicerector de Cultura, Esport Llengües Universitat d'Alacant: Carles Cortes. Vicerectora de Cultura i Relacions Institucional Universitat Jaume I: Carmen Lázaro. Vicerectora de Cultura i Extensió Universitària Universitat Miguel Hernández d'Elx: Tatiana Sentamans.